何必麟

何必麟（），字瑞卿，號用郊，直隸安慶府太湖縣人，民籍，明朝政治人物。

 生平 
萬曆十年（1582年）壬午科應天鄉試第三十五名舉人，十一年（1583年）聯捷癸未科會試第六十名，三甲第七十四名進士。都察院觀政，本年授福建建阳县知县，十四年被逮问罪，本年遣戍廣州，卒。《明神宗显皇帝实录卷之一百七十二》：萬曆十四年三月，甲子，巡按福建监察御史杨四知题：环闽五十七县，甲科居其一，举贡居其四。其在举贡，资格微弱，既不足以镇压，而谓荐举不及，又自安于卑近；其在甲科，屈指四顾，皆弗若于已也。监司郡守又待以异数，虽甚不肖，亦博上考。乃建阳知县何必麟，则公堂聚敛，算及锱铢，用库千金，如取私囊；诏安知县张大器，则贪婪鲜耻，惧告买和，盟神歃血，与民为誓。如皆宇内县邑所未闻也。他如莆田知县林朝钥，簿书束阁，至府仪门而衣锦绣。漳浦知县王命爵，小器轻儇，假访察以报私仇；浦城知县褚国祥，留连曲薜，纵囚不理矣。此外尸素偷安者，又难以疏举也。夫必麟而下五人，皆甲科也，十余人中，自肆者五，是岂不肖之独萃于闽哉？亦由数少而骄纵之心易起，激劝之道不著耳。夫举贡既以力微而苟安，甲科又以数少而自放，无惑乎循良不多，而民生日困也。乞下吏部，今岁大选闽中各县，少加甲科数员，使相劝励，庶数岁之间，吏习丕变，而海峤之民永乐更生矣。奉旨：前已有旨兼用三途，各该州县繁难的，只著慎选堪任的去。

 家族 
曾祖何杏；祖父何炌；父何延，母彭氏。具慶下。

参考文献

B
Category:太湖人
Category:明朝建阳县知县